text: [{"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000004", "text": "Bju\u0301ti og biist i\u0301 G\u00f8tu"}, {"text_idx": "#000006", "text": "Karmarnir eru n\u00e6rum fullkomnir, ta\u0301 hugna og sa\u0301l umr\u00e6\u00f0ur, og ju\u0301st hugni og sa\u0301l merkti eisini framf\u00f8rsluna, tey b\u00e6\u00f0i eru bju\u0301ti and the biist innan va\u0301gato\u0301nleik og rigga v\u00e6l saman. Hann vi\u00f0 si\u0301num skitna u\u0301trykki og framu\u0301rskarandi l\u00f8gum og tekstum og hon vi\u00f0 si\u0301num vakra samkomusku\u0301la\u00f0a sangi og kropsma\u0301li\u00f0."}, {"text_idx": "#000007", "text": "Yeah! Serliga deiligt, at eisini Niels Midjord kom a\u0301 pallin og sp\u00e6ldi vi\u00f0. Hann a\u0301tti at gj\u00f8rt meira av at syngja ko\u0301r."}, {"text_idx": "#000008", "text": "Klappini mundu ongan enda tiki\u00f0."}, {"text_idx": "#000009", "text": "Teitur hevur givi\u00f0 eina sera vakra u\u0301tga\u0301va u\u0301t, sum eg umm\u00e6ldi i\u0301 Brunsj fyrr i\u0301 dag. Eg ma\u0301 siga, at eg eri follin pladask fyri hesari fl\u00f8guni."}, {"text_idx": "#000010", "text": "Story Music er eitt heilt r\u00e6\u00f0uliga sjarmerandi verk, og l\u00f8gini eru u\u0301tsett a\u0301 ein so vakran ma\u0301ta, at sja\u0301lvt ta\u00f0 li\u0301tla eitt sindur skitna er yndigt. Men hetta er ikki vakurt uppa\u0301 ein ke\u00f0iligan sterilan ma\u0301ta, men uppa\u0301 erligan, livandi og akkustiskan ma\u0301ta."}, {"text_idx": "#000011", "text": "Hann heldur fram i\u0301 sti\u0301linum, sum hann leg\u00f0i fyri dagin i\u0301 The Singer, vi\u00f0 to\u0301nleiki og arrangementum, i\u00f0 als ikki eru traditionellur poppur, men vi\u00f0 popputtum og v\u00f8krum melodium, i\u00f0 eisini ofta er fangandi. Hetta er ein o\u0301luksa\u0301liga spennandi blanding."}, {"text_idx": "#000012", "text": "Her eru sangir vi\u00f0 hittpotentiali, sum kanska serliga Rock\u2019n\u2019roll Band, Hard Work og Indie Girl (vi\u00f0 si\u0301num n\u00e6stan beatles kenda lagi). Ikki ti\u0301 teir eru traditionell hitt, men meira ti\u0301 teir eru fangandi b\u00e6\u00f0i i\u0301 vali\u00f0 av or\u00f0um go\u0301\u00f0um melodium."}, {"text_idx": "#000015", "text": "Ka\u0301ri Sverrisson er kanska mest sermerkta og i\u0301 mi\u0301nari fatan besta mannliga sangr\u00f8ddin vit hava, eisini er hann ein fra\u0301li\u0301kur to\u0301nasmi\u00f0jur, sera egin og ein eminentur s\u00f8gusigari."}, {"text_idx": "#000016", "text": "Bendar Spo\u0301nir eru nakrir av okkara mest spennandi og \u00f8\u00f0rvi\u0301si to\u0301nleikarum. Teir hava sp\u00e6lt saman, si\u0301\u00f0an teir vo\u0301ru sma\u0301dreingir. Eg minnist meg at hava hoyrt teir sp\u00e6lt til onkran sjo\u0301nleik fyri eini 5-6 a\u0301rum si\u0301\u00f0an, ta\u0301 var ta\u00f0 meira fitt enn beinlei\u00f0is gott, men nu\u0301 eru teir blivnir o\u0301tru\u0301liga dugnaligir. Eg havi hug at taka tangentleikaran Mattias Kapnas og Trummaran Per Ingvaldur H\u00f8jgaard fram, ti\u0301 teir eru so super.\nBendar Spo\u0301nir hava so eisini i\u0301 sambandi vi\u00f0 hesa u\u0301tga\u0301vina styrkt seg vi\u00f0 He\u00f0ini Ziska Davidsen a\u0301 t\u00f8knikki, Mikal Blak a\u0301 bassi a\u0301 n\u00f8krum l\u00f8gum, og O\u0301lavi Ja\u0301kupssyni og Unn Patursson a\u0301 r\u00f8ddum."}, {"text_idx": "#000017", "text": "Jo\u0301annes Nielsen, er solei\u00f0is uttan samanbering no\u0301gv tann besti nu\u0301livandi f\u00f8royski yrkjarin. Hetta hava vit i\u0301 F\u00f8royum kunna a\u0301sanna i\u0301 no\u0301gv a\u0301r, men eisini i\u0301 umheiminum byrja tey at leggja til hetta, og hansara b\u00f8kur vera umsettar til alsamt fleiri ma\u0301l."}, {"text_idx": "#000019", "text": "Hetta eru n\u00f8kur av teimum tingunum, i\u00f0 eg og Ey\u00f0finn Jensen koma inn a\u0301, ta\u0301 eg vitja\u00f0i i\u0301 sendingini Brunsj vi\u00f0 fyrsta to\u0301nleikaumm\u00e6linum a\u0301 hesari vetrarskra\u0301nni. Lurti\u00f0 eftir umm\u00e6linum av Ka\u0301ra Sverrissyni og Bendum Spo\u0301num"}, {"text_idx": "#000020", "text": "Fantastiska deiligt kv\u00f8ld her i\u0301 Kaffihu\u0301sinum. Beint nu\u0301 siti egog bi\u0301\u00f0i eftir, at Hanus Johansen aftur fer at sp\u00e6la n\u00f8kur l\u00f8g og aftur sp\u00e6la seg beint inn i\u0301 okkara hj\u00f8rtu. Sum hann gj\u00f8rdi fyrr i\u0301 kv\u00f8ld. Vinkonan, i\u00f0 eg eri a\u0301 konsert vi\u00f0 (ein av teimum kvinnunum i\u0301 bur\u00f0ardyggum aldri, i\u00f0 valdu ikki at koma aftur til F\u00f8royar at bu\u0301gva), hon setti \u00f8giliga v\u00e6l or\u00f0 a\u0301 framf\u00f8rsluna hja\u0301 Hanusi:"}, {"text_idx": "#000021", "text": "\u2013 Hja\u0301 honum virkar ta\u00f0 li\u0301ka so natu\u0301rligt og l\u00e6tt at sp\u00e6la eina fantastiska konsert, sum ta\u00f0 er at busta si\u0301nar tenn."}, {"text_idx": "#000022", "text": "Hanus leg\u00f0i fyri i\u0301 kv\u00f8ld. Hann sp\u00e6ldi eitt sett, i\u00f0 var dominera av l\u00f8gum av framu\u0301rskarandi fl\u00f8guni \u201cH\u00f8rpusp\u00e6larin\u201d, umframt n\u00f8kur av l\u00f8gunum, i\u00f0 eru gj\u00f8rdar til yrkingar hja\u0301 Hans Jacob Glefoss. Hann er eitt so gu\u00f0sbena\u0301\u00f0a talent og eg kenni meg hepnan at liva i\u0301 einari ti\u0301\u00f0, har eg havi uppliva Hanus live. ."}, {"text_idx": "#000023", "text": "Stanley Samuelsen var n\u00e6stur a\u0301 pall og undirhelt vi\u00f0 si\u0301num fra\u0301li\u0301ka sangi og gittarsp\u00e6li. Serliga ta\u0301 do\u0301ttir Stanley kom a\u0301 pallin og sang 3 l\u00f8g saman vi\u00f0 pa\u0301panum gj\u00f8rdist tann l\u00f8tan fra\u0301li\u0301k. Serliga var lagi\u00f0 I\u0301sak\u00f8ld eygu, i\u00f0 do\u0301tturin sang, sum var framu\u0301rskarandi."}, {"text_idx": "#000024", "text": "Men ho\u0301ast b\u00e6\u00f0i Stanley og do\u0301tturin vo\u0301ru go\u0301\u00f0, so er Hanus bara magiskur og nu\u0301 syngur hann aftur, eg ma\u0301 fara."}, {"text_idx": "#000025", "text": "I\u0301 st\u00f8\u00f0um var l\u00f8tan gandakend, men alla ti\u0301\u00f0ina hugnalig og v\u00f8kur, ta\u0301 kirkura\u0301\u00f0i\u00f0 i\u0301 Kvi\u0301vi\u0301k og prestur Theodor Eli Dam Olsen bjo\u0301\u00f0a\u00f0u til Leonard Cohen kv\u00f8ld i\u0301 Kvi\u0301vi\u0301kar kirkju nu\u0301 fri\u0301ggjakv\u00f8ldi\u00f0."}, {"text_idx": "#000026", "text": "Vit komu i\u0301 kirkjuna n\u00e6stan ha\u0301lvan annan ti\u0301ma a\u0301\u00f0renn konsertina, ti\u0301 vit vildu tryggja okkum pla\u0301ss til hesa forkunnugu mentanaruppliving. Ta\u00f0 vi\u0301sti seg at vera eitt gott hugskot, ti\u0301 ta\u0301 konsertin byrja\u00f0i kl. 20.30 var kirkjan a\u0301 tremur vi\u00f0 fo\u0301lki. Hv\u00f8rt pla\u0301ss var tiki\u00f0, og ho\u0301ast sto\u0301lar sto\u0301\u00f0u framvi\u00f0 \u00f8llum bonkunum og forkirkja og loft vo\u0301ru a\u0301 tremur, so kundi Heini Holm fra\u0301 kirkjura\u0301\u00f0num bo\u00f0a\u00f0 fra\u0301, at eini 100 fo\u0301lk vo\u0301r\u00f0u vend i\u0301 hur\u00f0ini. Hesi og onnur hava m\u00f8guleika at uppliva konsertina, ta\u0301 hon ver\u00f0ur endurtikin i\u0301 kv\u00f8ld."}, {"text_idx": "#000027", "text": "Heini Holm leg\u00f0i sja\u0301lvur fyri vi\u00f0 at bi\u00f0ja inngongub\u00f8n, og henda b\u00f8n leg\u00f0i st\u00f8\u00f0i\u00f0 fyri kv\u00f8ldi\u00f0. Eg veit meg ikki hava hoyrt eina betri inngangsb\u00f8n, so n\u00e6rverandi og vi\u00f0komandi borna fram, at man kendi seg veruliga v\u00e6lkomnan i\u0301 kirkju. Ta\u00f0 sama kann sigast um u\u0301tgongub\u00f8nina hja\u0301 Heina, i\u00f0 savna\u00f0i tiltaki\u00f0 upp, og a\u0301 ein hugnaliga ha\u0301tt sendi okkum heim uppfylt av to\u0301nleiki og eisini andaliga ri\u0301kari."}, {"text_idx": "#000028", "text": "Millum inngongub\u00f8n og u\u0301tgongub\u00f8n var kv\u00f8ldi\u00f0 bygt upp vi\u00f0 to\u0301nleiki og huglei\u00f0ingum, bo\u0301lkurin leg\u00f0i fyri vi\u00f0 fra\u0301li\u0301ka Suzanne, og The Story of Isac, a\u0301\u00f0renn Theodor Eli hugleiddi um tekstirnar hja\u0301 Cohen, andaligheitina i\u0301 tekstunum og innihaldi\u00f0. Framl\u00f8gan var hugtakandi, vitug, men eisini stuttlig. Theodor er ein framu\u0301r forteljari og vitugur ma\u00f0ur, og hann vi\u0301sti sto\u0301rt innlit i\u0301 tekstheimin hja\u0301 Cohen."}, {"text_idx": "#000030", "text": "Hv\u00f8rki Hanus, Edvard ella Kim hava r\u00f8ddir, i\u00f0 minna um Cohen, so teirra u\u0301tleggingar av songunum blivu teirra egnu, og solei\u00f0is skal ta\u00f0 eisini vera. Allar framf\u00f8rslurnar vo\u0301ru to\u0301 inniligar. Hanus er tann av hesum, i\u00f0 hevur sterkast karakter i\u0301 r\u00f8ddini, og ti\u0301 var ta\u00f0 eisini hann, i\u00f0 sang flest sangir, og av mannfo\u0301lkar\u00f8ddunum eisini tann, i\u00f0 ho\u0301ska\u00f0i best til hendan to\u0301nleikin, i\u00f0 vanliga ver\u00f0ur sungin av sera markantu r\u00f8ddini hja\u0301 Cohen."}, {"text_idx": "#000031", "text": "Lagavali\u00f0 fo\u0301r alti\u0301\u00f0 at vera trupult, ta\u0301 man hevur vi\u00f0 ein listamann, sum Cohen at gera. Hann hevur veri\u00f0 virkin si\u0301\u00f0an mi\u00f0skei\u00f0is i\u0301 sekstia\u0301runum, so lagaskatturin er so sto\u0301rur i\u0301 v\u00e6vi, at trupult er at velja u\u0301t. Av teimum ellivu l\u00f8gunum, i\u00f0 tey sp\u00e6ldu, vo\u0301ru sjey av fyrstu u\u0301tga\u0301vunum hja\u0301 Cohen, i\u00f0 komu u\u0301t i\u0301 a\u0301runum 1967-71. Av hinum vo\u0301ru try\u0301 av Various Positions fra\u0301 1984 og eitt av Dear Heather fra\u0301 2004."}, {"text_idx": "#000032", "text": "Hetta merkti, at ikki ein sangur var av kanska trimum teimum sterkastu og no\u0301gv best da\u0301mdu u\u0301tga\u0301vunum hja\u0301 Cohen, I\u2019m your man, The Future og Ten New Songs. Hetta er uttan iva eitt tilvita val, men hvussu skilagott vali\u00f0 var, loyvi eg m\u00e6r at ivast i\u0301. Hesar tri\u0301ggjar u\u0301tga\u0301vur eru a\u0301 tremur vi\u00f0 sangum, har samsp\u00e6li\u00f0 millum r\u00f8ddina hja\u0301 Cohen og ko\u0301rkvinnurnar er berandi. Me\u00f0an ta\u00f0 sama ikki kann sigast, um fleiri av songunum, i\u00f0 tey valdu at sp\u00e6la. Ta\u0301 ju\u0301st ko\u0301rkvinnurnar vo\u0301ru sterkasta petti\u00f0 i\u0301 hesum putlisp\u00e6linum, var ta\u00f0 eitt sindur harmiligt."}, {"text_idx": "#000033", "text": "Men ta\u00f0 sagt, so var tiltaki\u00f0 sera v\u00e6leydna og styrkin i\u0301 l\u00f8gunum, gj\u00f8rdi, at sja\u0301lvt ta\u0301 onkur av meira o\u0301kendu l\u00f8gunum vo\u0301r\u00f0u sp\u00e6ld, so\u0301tu vit bergikin og lurta\u00f0u."}, {"text_idx": "#000034", "text": "Ti\u0301li\u0301kar kirkjukonsertir eru framu\u0301rskarandi, ti\u0301 t\u00e6r eru vi\u00f0 til at geva kirkjunum relevanst i\u0301 einum heimi, har andaligheitin ofta ver\u00f0ur sett afturum okkara materiella trummirum. Sto\u0301rt ro\u0301s til prestar og kirkjura\u0301\u00f0 i\u0301 Nor\u00f0urstreymoy, i\u00f0 skipa\u00f0 fyri ti\u0301li\u0301kum tilt\u00f8kum."}, {"text_idx": "#000036", "text": "Hesir sangir vo\u0301r\u00f0u sp\u00e6ldir a\u0301 konsertini:"}, {"text_idx": "#000041", "text": "Konsertin hja\u0301 Eiv\u00f8r i\u0301 Nor\u00f0urlandahu\u0301sinum herfyri var heilt \u00f8giliga go\u0301\u00f0. Longu ta\u0301 man kom inn i\u0301 salin og sa\u0301 fantastiska pallin, i\u00f0 var gj\u00f8rdur hugnaligur vi\u00f0 proppfult av stovum\u00f8blum og lampum, var varhugin, at hetta fo\u0301r at vera serliga gott. Ta\u00f0 bleiv konsertin, so sanniliga eisini, ta\u00f0 er ti\u0301 at fegnast um, at Kringvarpi\u00f0 filma\u00f0i alla konsertina, og at vit so sleppa at uppliva hana aftur."}, {"text_idx": "#000042", "text": "Skulu vit d\u00f8ma fra\u0301 fyrsta lagnum, i\u00f0 tey hava lagt a\u0301 alneti\u00f0, so ver\u00f0ur filma\u00f0a konsertin sera go\u0301\u00f0, ti\u0301 eg ma\u0301 siga, at ta\u0301 eg sa\u0301 ni\u00f0anfyristandandi Vimeoklipp, so fekk eg ga\u0301sarhold. Hetta er so forbi\u00f0i\u00f0 gott, at eg nu\u0301 gle\u00f0i meg til at enduruppliva restina av konsertini eisini."}, {"text_idx": "#000044", "text": "Eg havi veri\u00f0 til \u00f8giliga no\u0301gvar konsertir hja\u0301 Eiv\u00f8r, eg havi umm\u00e6lt so no\u0301gvar av teimum, at eg langt si\u0301\u00f0an eri givin at telja. T\u00e6r hava veri\u00f0 av ymiskari go\u0301\u00f0sku, fra\u0301 ti\u0301 fantastiska til r\u00e6ttiliga mi\u00f0alhampa."}, {"text_idx": "#000045", "text": "Eg havi eisini umm\u00e6lt flestu fl\u00f8gurnar hja\u0301 Eiv\u00f8r, og eitt umm\u00e6li av Room er a\u0301 veg. Men eg kann longu nu\u0301, b\u00e6\u00f0i fra\u0301 konsertini og fl\u00f8guni siga, at Eiv\u00f8r hevur onganti\u0301\u00f0 ljo\u0301\u00f0a\u00f0 so tilrei\u00f0ar til at leggja heimin fyri si\u0301nar f\u00f8tur. Hon ljo\u0301\u00f0ar bu\u0301gvin, og tey fo\u0301lkini, hon nu\u0301 samstarvar vi\u00f0, lyfta \u00f8ll heildina, og gera Eiv\u00f8r uppaftur betri enn hon er frammanundan."}, {"text_idx": "#000046", "text": "H\u00f8gni Lisberg er ein fantastiskur trummari, Magnus Johannesen og Tro\u0301ndur Bogason eru okkara mest a\u0301hugaverdu tangentleikarar, Mikael Blak er fra\u0301li\u0301kur a\u0301 bassinum og ymiskum tangentljo\u0301\u00f0f\u00f8rum og so ma\u0301 eg nevna fantastisku ko\u0301rgenturnar, sum a\u0301 konsertini i\u0301 Nor\u00f0urlandahu\u0301sinum vo\u0301ru t\u00e6r ba\u0301\u00f0ar bla\u00f0ungu Elinborg Pa\u0301lsdo\u0301ttir og Rebekka Petersen, saman vi\u00f0 tveimum fantastiskum i\u0301slendskum songkvinnum, i\u00f0 m.a. plaga at syngja vi\u00f0 Bj\u00f8rk. Halt kipp ta\u00f0 ljo\u0301\u00f0a\u00f0i v\u00e6l. Try\u0301st a\u0301 omanfyristandandi playkn\u00f8tt og uppliv okkurt heilt serligt."}, {"text_idx": "#000047", "text": "Hvat er gali\u00f0 vi\u00f0 Kaj Klein?"}, {"text_idx": "#000049", "text": "Kaj Klein gav fyrr i\u0301 a\u0301r u\u0301t fantastisku fl\u00f8guna \u201cI\u0301 andglettinum\u201d, ein fl\u00f8ga har hansara r\u00f8dd og r\u00f8ddin hja\u0301 Mariu Guttesen ganga upp i\u0301 eina h\u00e6gri eind, og sum er naka\u00f0 so fantastiska go\u0301\u00f0, fangandi, v\u00e6lskriva\u00f0 og v\u00e6lsp\u00e6ld, stutt sagt fra\u0301li\u0301k. Hon er a\u0301 tremur vi\u00f0 l\u00f8gum, i\u00f0 a\u0301ttu at veri\u00f0 slagarar, i\u00f0 vit \u00f8ll sungu vi\u00f0 til, ti\u0301 l\u00f8gini eru stuttlig, fangandi og fo\u0301lkslig og tekstirnir eru li\u0301katil og vi\u00f0komandi. Hvi\u0301 hendan fl\u00f8gan ver\u00f0ur so li\u0301ti\u00f0 sp\u00e6ld, ta\u0301 a\u00f0rar fl\u00f8gur i\u0301 somu genru, men av no\u0301gv verri go\u0301\u00f0sku, vera tra\u0301sp\u00e6ldar, ta\u00f0 skilji eg ikki."}, {"text_idx": "#000050", "text": "Men seinastu dagarnar havi eg lurta nokkso fitt eftir n\u00e6stseinastu fl\u00f8guni hja\u0301 Kaj, hon var eisini framu\u0301rskarandi og i\u0301 sto\u0301ran mun li\u0301ka fo\u0301lkslig, men hon lei\u00f0 somu lagnu i\u0301 Kringvarpinum. Ta\u00f0 er fantastiskt at hoyra l\u00f8g sum \u201cPalla\u2019sa pengar\u201d, \u201cSummarsangur\u201d, \u201cStilt lag\u201d og \u201cSawyer\u201d, hetta er so gott! Eg skilji ta\u00f0 ikki, hvi\u0301 hesar fl\u00f8gur ikki hava ski\u0301tfult av l\u00f8gum a\u0301 playlistunum, ta\u0301 eg samstundis skal hoyra u\u0301tga\u0301vur i\u0301 trey\u00f0ugt eru u\u0301tga\u0301vuverdar tra\u0301sp\u00e6ldar."}, {"text_idx": "#000051", "text": "Syrgiligar s\u00f8gur beint fra\u0301 hjartanum"}, {"text_idx": "#000052", "text": "Ta\u0301 eg ho\u0301skv\u00f8ldi\u00f0 var farin oman i\u0301 Sirkus, so var ta\u00f0 fyri at skilja fenomeni\u00f0 Ja\u0301kup Eli, og eg ma\u0301 siga, at eftir konsertina kenni eg meg munandi ri\u0301ka\u00f0an, og eg haldi, at eg havi skilt, hvat ta\u00f0 er, sum er so feitt vi\u00f0 unga sumbinginum vi\u00f0 teimum ofta a\u0301gangandi sangunum."}, {"text_idx": "#000053", "text": "Eg skal vi\u00f0ganga pu\u0301ra erligt, at a\u0301\u00f0renn ho\u0301skv\u00f8ldi\u00f0 havi eg onganti\u0301\u00f0 givi\u00f0 Ja\u0301kup Eli ein tjans. Eg havi onganti\u0301\u00f0 keypt eina av hansara fl\u00f8gum, eg havi onganti\u0301\u00f0 leita eftir honum a\u0301 Youtube ella Spotify. Eg havi onganti\u0301\u00f0 sett meg ni\u00f0ur veruliga at lurta eftir honum a\u0301 einari konsert. Eg havi stutt sagt ikki lagt orku i\u0301, at skilja hann sum listamann."}, {"text_idx": "#000054", "text": "Gamani\u0301, eg kenni n\u00f8kur l\u00f8g, har ivaleyst Vanja er ta\u00f0 kendasta, og eg havi, si\u0301\u00f0an eg hoyrdi lagi\u00f0 fyrstu fer\u00f0 i\u0301 u\u0301tvarpinum, duga at vir\u00f0ismett poppgo\u0301\u00f0skunna i\u0301 hesum lagnum. Ein go\u0301\u00f0ska, i\u00f0 veruliga er komin til sjo\u0301ndar nu\u0301 All In hava gj\u00f8rt eina boyband u\u0301tga\u0301vu av lagnum."}, {"text_idx": "#000055", "text": "Well, ho\u0301skv\u00f8ldi\u00f0 skuldi Ja\u0301kup Eli ikki bara upplivast men eisini skiljast. Eg setti meg i\u0301 barrina vi\u00f0 einum deiligum k\u00f8ldum glasi av Okkara Cider, og lurta\u00f0i og upplivdi."}, {"text_idx": "#000056", "text": "Ta\u00f0 er eingin loyna, at talan ikki er um sk\u00f8nnsang ella virtuost gittarsp\u00e6l, men ta\u00f0 i\u00f0 manglar i\u0301 penleika, hevur Ja\u0301kup Eli i\u0301 so ri\u0301kiligt ma\u0301t i\u0301 u\u0301ttrykki og inniligheit."}, {"text_idx": "#000057", "text": "Tekstirnir eru so erligir og bers\u00f8gnir. Tu\u0301 kanst ikki anna\u00f0 enn lurta, og skilur skjo\u0301tt, at hv\u00f8r tekstur er sum eitt opi\u00f0 sa\u0301r. Her er dju\u0301p sorg um vanlagnuna, avvi\u0301singar og generelt mest um sambandi\u00f0 vi\u00f0 konufo\u0301lk, ella skuldi eg sagt um o\u0301hepnu og sorgarfullu sambondini vi\u00f0 konufo\u0301lk. Hetta er so ra\u0301tt, so erligt og sungi\u00f0 beint fra\u0301 hjartalnum, at tu\u0301 ver\u00f0ur forf\u00f8rdur. Hann setur or\u00f0 a\u0301 vi\u00f0urskifti, i\u00f0 flest \u00f8ll kunnu kenna seg aftur i\u0301, um enn ikki i\u0301 so sto\u0301ran mun, sum hja\u0301 Ja\u0301kupi Eli. Men hetta er so perso\u0301nligt, at eingin av okkum torir at leggja hetta bert, hetta krevur b\u00e6\u00f0i hjarta og dirvi at tora at frambera."}, {"text_idx": "#000058", "text": "Ta\u0301 hann so sp\u00e6ldi eitt ny\u0301ggjari lag, i\u00f0 snu\u0301\u00f0i seg um at vera buka\u00f0ur sum barn, so bar av. Hetta var so kontant, ra\u0301tt og bers\u00f8gi, at tu\u0301 ma\u0301tti forhalda teg til ta\u00f0. Konsertin var so innilig, at eg kendi meg r\u00f8rdan, Ja\u0301kup Eli riggar, ti\u0301 hann er so erligur, og ti\u0301 hansara sangur kemur beint u\u0301r hjartanum. Men hann riggar eisini, ti\u0301 no\u0301gv av l\u00f8gum hansara hava absolutta popgo\u0301\u00f0sku. Ta\u00f0 er longu greitt vi\u00f0 lagnum Vanja, men hetta er eisini galdandi fyri fleiri onnur."}, {"text_idx": "#000059", "text": "Va\u0301gasound til tey fa\u0301u og v\u00e6luppl\u00f8gdu"}, {"text_idx": "#000060", "text": "Tinganest sp\u00e6ldi eina inniliga og hugnaliga konsert fyri einum heldur to\u0301mligum FLAGS tjaldi, men lagi\u00f0 var \u00f8giliga gott, millum v\u00e6luppl\u00f8gdu a\u0301sko\u00f0ararnar."}, {"text_idx": "#000061", "text": "Va\u0301gasound og f\u00f8roysk presisheit hoyra ikki saman, hetta ma\u0301tti eg sta\u00f0festa, ta\u0301 eg eftir trupulleikar vi\u00f0 at tjekka inn, sum fj\u00f8lmi\u00f0lafo\u0301lk a\u0301 a\u0301rsins Summarfestival, kom a\u0301 konsert vi\u00f0 Tinganest ein minutt, a\u0301\u00f0renn konsertin skuldi fara i\u0301 gongd. Ti\u0301 longu a\u0301 veg ni\u00f0an mo\u0301ti teltinum hoyrdi eg ey\u00f0kendu to\u0301narnar av Tinganest. Eg fekk to\u0301 um endan a\u0301 lagnum, ta\u0301 eg kom inn i\u0301 r\u00e6ttiliga to\u0301mliga telti\u00f0 kl. 17.29."}, {"text_idx": "#000062", "text": "Ivaleyst a\u0301tti ti\u0301\u00f0spunkti\u00f0 og ra\u0301liga ve\u00f0ri\u00f0 si\u0301n leiklut, at ikki fleiri komu a\u0301 konsertina. Men vit, sum vo\u0301ru har, fingu eina deiliga l\u00f8tu vi\u00f0 syngi\u00f0 vi\u00f0 lagaskattinum hja\u0301 Tinganest. Eina l\u00f8tu, i\u00f0 to\u0301 var merkt av, at ta\u00f0 runga\u00f0i dekan ov illa av bassinum i\u0301 to\u0301mliga tjalddu\u0301kinum a\u0301 FLAGS teltinum."}, {"text_idx": "#000063", "text": "Tinganest anno 2012 er ein samanrenning millum bo\u0301lkarnar Tinganest vi\u00f0 teimum ba\u0301\u00f0um Magnus a\u0301 Stongum og Jo\u0301an Jakku Guttesen og Villmenn vi\u00f0 Holgar Jakobsen og Finnur Joen Jacobsen. Ein samanrenning, i\u00f0 veruliga tykist fullkomin. Teir kl\u00e6\u00f0a hv\u00f8rjum \u00f8\u00f0rum. Serliga t\u00e6r tri\u0301ggjar r\u00f8ddirnar hja\u0301 Magnus, Jo\u0301an Jakku og Holgar, i\u00f0 allar eru so \u00f8giliga o\u0301sannli\u0301kar sangr\u00f8ddir, vi\u00f0 no\u0301gvum karakteri, i\u00f0 saman vi\u00f0 Finni skiftast um at syngja ko\u0301r hja\u0301 hv\u00f8rjum \u00f8\u00f0rum. Hetta er uppskriftin til konsentrera va\u0301gasound."}, {"text_idx": "#000064", "text": "Ta\u00f0 var to\u0301nleikurin, i\u00f0 var i\u0301 fokus, lag aftan a\u0301 lag sp\u00e6ldu teir, uttan at siga eitt or\u00f0 vi\u00f0 a\u0301sko\u00f0arnar. Inntil Va\u0301gagellan var a\u0301 skra\u0301nni, og Magnus a\u0301 vanligan undirsp\u00e6ldan ha\u0301tt seg\u00f0i: \u201cNu\u0301 kemur Va\u0301gagellan, nu\u0301 fara tit at syngja vi\u00f0\u201d, og vit br\u00f8la\u00f0u vi\u00f0."}, {"text_idx": "#000065", "text": "Me\u00f0an Magnus og Jo\u0301an Jakku standa so stillir a\u0301 pallinum, at Oasis virkar vilt, so var eitt \u00f8gilgt li\u0301v a\u0301 Vilmonnunum, Finni v\u00e6lsp\u00e6landi vi\u00f0 sto\u0301rum smi\u0301li handan trummurnar og Holger a\u0301 elgittara. Teir ljo\u0301\u00f0a veruliga v\u00e6l saman, hetta er ikki fi\u0301nt i\u0301 kantunum, men fult av inniligheit."}, {"text_idx": "#000067", "text": "Mo\u0301ti endanum av framf\u00f8rsluni sluppu vit eisini at hoyra eitt sindur av ti\u0301, i\u00f0 limirnir hava gj\u00f8rt i\u0301 \u00f8\u00f0rum samanhangum, sosum \u201c1001 na\u0301tt\u201d, sum Va\u0301gaverk hja\u0301 Jo\u0301an Jakku eigur og \u201cOngan veg\u201d hja\u0301 Holgari. L\u00f8g, sum i\u0301 hesum sambandi ljo\u0301\u00f0a\u00f0i sum Tinganest, og bestemt ikki gj\u00f8rdu framf\u00f8rsluna verri."}, {"text_idx": "#000068", "text": "Bo\u0301lkurin slapp ikki av pallinum, fyrr enn eykalagi\u00f0 \u201cAnnan sang\u201d var sungi\u00f0, v\u00e6l stu\u00f0la\u00f0 av v\u00e6l uppl\u00f8gdum a\u0301sko\u00f0arum. Me\u00f0an eg gekk oman mo\u0301ti Va\u0301gsb\u00f8i, kundi eg illa anna\u00f0 enn hugsa\u00f0, um hvussu v\u00e6l hetta hev\u00f0i havt rigga\u00f0 a\u0301 Sto\u0301ra Palli um mi\u00f0na\u0301ttarleiti\u00f0, ta\u0301 Va\u0301gsb\u00f8ur er fullur av fo\u0301lki."}, {"text_idx": "#000070", "text": "Sigoynara to\u0301nleikur a\u0301tti si\u0301tt sto\u0301ra pla\u0301ss a\u0301 a\u0301rsins G!, vi\u00f0 ikki f\u00e6rri enn tveimum framf\u00f8rslum fra\u0301 Amsterdam Klezmer Band og okkara egna Da\u0301njali, i\u00f0 a\u0301tti si\u0301tt pla\u0301ss a\u0301 sto\u0301ra pallinum fri\u0301ggjakv\u00f8ldi\u00f0 beint eftir klokkan a\u0301tta."}, {"text_idx": "#000071", "text": "Ve\u00f0ri\u00f0 var pent sagt va\u0301naligt, men ho\u0301ast hetta vo\u0301ru r\u00e6ttiliga fitt av fo\u0301lki komin saman a\u0301 sandinum, ta\u0301 Da\u0301njal settist vi\u00f0 keyboardi mitt a\u0301 pallinum. Vi\u00f0 s\u00e6r hev\u00f0i Da\u0301njal ikki f\u00e6rri enn 7 to\u0301nleikarar, allir u\u0301tlendskir uttan Angelika Nielsen, i\u00f0 sp\u00e6ldi violin. Mandolinleikaran Kim Rafael Nyberg kenna no\u0301gv av okkum eisini u\u0301r Afenginn, i\u00f0 a\u0301tti eina fra\u0301li\u0301ka framf\u00f8rslu a\u0301 G! fyri n\u00f8krum a\u0301rum si\u0301\u00f0an."}, {"text_idx": "#000072", "text": "Ta\u00f0 var trupult ikki at vagga vi\u00f0, og gloyma ke\u00f0iliga ve\u00f0ri\u00f0 hesa l\u00f8tuna, saman vi\u00f0 Da\u0301njal og hansara deiligu to\u0301nleikarum. Ta\u00f0 er fantastiskt at si\u0301ggja ein so sto\u0301ran bo\u0301lk, i\u00f0 ali\u0301kav\u00e6l tykist at hava so sto\u0301ra sp\u00e6ligle\u00f0i. Tey hava sp\u00e6lt 50 konsertir saman si\u0301\u00f0an fl\u00f8guu\u0301tga\u0301vuna, og hetta hoyrdist eisini, ti\u0301 tey sp\u00e6ldu veruliga v\u00e6l."}, {"text_idx": "#000073", "text": "Eg skal vi\u00f0ganga, at eg kenni li\u0301ti\u00f0 til to\u0301nleikin hja\u0301 Da\u0301njali. Eg havi veri\u00f0 a\u0301 konsert hja\u0301 honum einafer\u00f0 a\u0301\u00f0ur, og havi hoyrt okkurt i\u0301 u\u0301tvarpinum, men ali\u0301kav\u00e6l bleiv eg fanga\u00f0ur av stemninginum og fi\u0301nu l\u00f8gunum. Konsertin var stutt sagt ordiliga festligt."}]